CELEX: 62017CA0104
Language: lv
Date: 2018-03-15 00:00:00
Title: Lieta C-104/17: Tiesas (devītā palāta) 2018. gada 15. marta spriedums (Curtea de Apel Constanţa Piteşti – (Rumānija) lūgums sniegt prejudiciālu nolēmumu) – SC Cali Esprou SRL/Administraţia Fondului pentru Mediu (Lūgums sniegt prejudiciālu nolēmumu — Direktīva 94/62/EK — Iepakojums un izlietotais iepakojums — Izlietotā iepakojuma reģenerācija un pārstrāde — Ieguldījums valsts vides fondos — Iepakotu izstrādājumu un iepakojuma laišana vietējā tirgū, nemainot šo iepakojumu — “Piesārņotājs maksā” princips — Piesārņotāja kvalifikācija)

14.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 166/16
            
         Tiesas (devītā palāta) 2018. gada 15. marta spriedums (Curtea de Apel Constanţa Piteşti – (Rumānija) lūgums sniegt prejudiciālu nolēmumu) – SC Cali Esprou SRL/Administraţia Fondului pentru Mediu
   
   (Lieta C-104/17) (1)
   
   ((Lūgums sniegt prejudiciālu nolēmumu - Direktīva 94/62/EK - Iepakojums un izlietotais iepakojums - Izlietotā iepakojuma reģenerācija un pārstrāde - Ieguldījums valsts vides fondos - Iepakotu izstrādājumu un iepakojuma laišana vietējā tirgū, nemainot šo iepakojumu - “Piesārņotājs maksā” princips - Piesārņotāja kvalifikācija))
   (2018/C 166/20)
   Tiesvedības valoda – rumāņu
   
      Iesniedzējtiesa
   
   
      Curtea de Apel Piteşti
   
   
      Pamatlietas puses
   
   
      Apelācijas sūdzības iesniedzēja: SC Cali Esprou SRL
   
   
      Atbildētāja: Administraţia Fondului pentru Mediu
   
   
      Rezolutīvā daļa
   
   Ar Eiropas Parlamenta un Padomes Direktīvas 94/62 (1994. gada 20. decembris) par iepakojumu un izlietoto iepakojumu 15. pantu un “piesārņotājs maksā” principu, ar kuru tas tiek īstenots, tiek pieļauts tāds tiesiskais regulējums, kāds ir aplūkots pamatlietā, saskaņā ar kuru no uzņēmēja, kurš nekādi nemaina iepakojumu, ko tas laiž tirgū, tiek pieprasīts maksājums, kas tiek aprēķināts atkarībā no atšķirības svarā starp, pirmkārt, izlietotā iepakojuma daudzumiem, kas atbilst obligātajam mērķim, proti, kas ir jāsadedzina vai jāreģenerē, un, otrkārt, tiem izlietotā iepakojuma daudzumiem, kas faktiski sadedzināti vai reģenerēti.
   
      (1)  OV C 168, 29.05.2017